נשים בסנאט של ארצות הברית

ערך זה סוקר את ההיסטוריה של נשים בסנאט של ארצות הברית ואבני דרך שונות שהושגו בידי סנאטוריות. הסנאטורית הראשונה בהיסטוריה של ארצות הברית, רבקה לאטימר פלטון, ייצגה את ג'ורג'יה ליממה אחת ב-1922, והאישה הראשונה שנבחרה לסנאט, האטי קראווי, נבחרה מטעם ארקנסו בשנת 1932. שישים נשים שירתו בבית העליון של הקונגרס של ארצות הברית מאז נוסד בשנת 1789. בסנאט האמריקאי כיהנו בסך הכל 64 נשים מיום הקמתו ועד להווה. 

נכון לינואר 2025, ישנן 26 נשים (16 דמוקרטיות ו-10 רפובליקניות) המכהנות כחברות הסנאט של ארצות הברית. זהו המספר הגבוה ביותר של נשים בסנאט בהיסטוריה של ארצות הברית.

ננסי קאסבאום היא הסנאטורית לשעבר המבוגרת ביותר שעודנה בחיים, בגיל 92.

 היסטוריה 
ממוזער|רבקה לאטימר פלטון, שייצגה בסנאט את ג'ורג'יה ליממה אחת בלבד, היא האישה הראשונה בסנאט האמריקאי
ממוזער|"שנת הנשים" - ב-1992 נבחרו לסנאט ארבע נשים חדשות בנוסף לאחת שנבחרה לכהונה שנייה. משמאל לימין: פטי מארי, קרול מוזלי בראון, ברברה מיקולסקי, דיאן פיינסטיין וברברה בוקסר.
ממוזער|עם השבעת הקונגרס ה-111, שהתכנס בשנים 2009–2011, מספר הנשים בסנאט הגיע ל-17 - מהן 13 דמוקרטיות וארבע רפובליקניות
ממוזער|שמונה סנאטוריות דמוקרטיות על בימת הוועידה הדמוקרטית הלאומית ב-2008. הדמוקרטים אימצו זו כמסורת להציג את הסנאטוריות הדמוקרטית בערב הפתיחה של הוועידה הלאומית אחת לארבע שנים
ממוזער|16 סנאטוריות רפובליקניות ודמוקרטיות בתמונה קבוצתית, נובמבר 2012
במשך 130 השנים הראשונות לקיומו, הסנאט של ארצות הברית היה מורכב מגברים בלבד. עד 1920, נשים בודדות בכלל התמודדו לסנאט, ועד שנות ה-90 של המאה ה-20 מעטות מאוד נבחרו לתפקיד. מיעוט זה של נשים נבע מגורמים רבים בהם היעדר זכות בחירה לנשים במדינות רבות עד לאשרור התיקון התשעה עשר לחוקת ארצות הברית, גישה מוגבלת של נשים להשכלה גבוהה עד לאמצע העשור הראשון של המאה ה-20, תפיסות ציבוריות לגבי תפקידים מגדריים, וחסמים לקידום נשים כמו אפליה מינית.

האישה הראשונה שכיהנה בסנאט האמריקאי הייתה רבקה לאטימר פלטון. היא ייצגה את ג'ורג'יה ליום אחד בשנת 1922. עשר שנים מאוחר יותר, האטי קראווי הפכה לאישה הראשונה שנבחרה כהלכה בבחירות ישירות לסנאט, וייצגה את ארקנסו. בשנת 1949 החלה מרגרט צ'ייס סמית את שירותה בסנאט והייתה לאישה הראשונה שכיהנה הן בסנאט והן בבית הנבחרים של ארצות הברית קודם לכן. התמודדותה לתקופת כהונה שלישית ב-1960 הביאה לכך שצ'ייס סמית' זכתה בבחירות הראשונות בהיסטוריה האמריקאית בה התמודדו שתי נשים מטעם שתי המפלגות הגדולות לסנאט.

ב-1972 מונתה איליין אדוארדס לסנאט, והייתה לאישה הקתולית הראשונה בסנאט. היא מונתה בידי בעלה שכיהן כמושל לואיזיאנה, בזמן שהייתה הגברת הראשונה של לואיזיאנה, ופרשה לאחר שלושה חודשים בלבד. ב-1978, מיוריאל האמפרי הפכה לראשונה (וליחידה) מבין הגברות השניות של ארצות הברית שכיהנו בסנאט, לאחר מותו הפתאומי של בעלה הסנאטור יוברט האמפרי. האמפרי מונתה לתפקיד בידי מושל מינסוטה למלא את מקומו של בעלה, ובחרה שלא להתמודד לתקופת כהונה מלאה.

בשנת 1978 נהפכה ננסי קאסבאום לאישה הראשונה אי פעם שנבחרה לכהונה מלאה בסנאט, מבלי שבעלה כיהן קודם לכן בקונגרס. מאז 1978 תמיד הייתה לפחות אישה אחת בסנאט. האישה הראשונה שנבחרה לסנאט ללא כל קשר משפחתי הייתה פאולה הוקינס הרפובליקנית מפלורידה, שנבחרה בשנת 1980. היא גם הייתה הסנאטורית הראשונה (והיחידה, נכון ל-2024) שהייתה חברה בכנסיית ישוע המשיח של קדושי אחרית הימים. בשנת 1990 עדיין היו מעט נשים בסנאט בהשוואה למספר הנשים בבית הנבחרים האמריקאי. המגמה של נשים מעטות בסנאט החלה להשתנות בעקבות שימועי מועמדותו של קלרנס תומאס לבית המשפט העליון של ארצות הברית והבחירות שלאחר מכן לקונגרס ה-103 בשנת 1992 – שזכתה לכינוי "שנת האישה".

כאמור, 1992 היוותה שנת מהפך בתפקיד הנשים בסנאט. ברברה מיקולסקי נבחרה מחדש וארבע נשים דמוקרטיות חדשות נבחרו לסנאט: פטי מארי מוושינגטון, קרול מוזלי בראון מאילינוי, דיאן פיינסטיין וברברה בוקסר מקליפורניה. קרול מוזלי בראון הייתה האישה האפרו-אמריקאית הראשונה שכיהנה בסנאט והאישה הראשונה שהביסה סנאטור מכהן בפריימריז לאחר שניצחה בבחירות המקדימות של המפלגה הדמוקרטית את אלן דיקסון. מאוחר יותר באותה שנה, פיינסטיין הייתה האישה הראשונה שהביסה סנאטור מכהן ממפלגה אחרת כשניצחה את ג'ון סימור בבחירות מיוחדות. פיינסטיין נכנסה לסנאט באותה שנה כסנאטורית היהודייה הראשונה.

בשנת 1992 הותקנו לראשונה במשכן בסנאט בתי שימוש עבור נשים. עד 1993 נשים לא הורשו ללבוש מכנסיים באולם המליאה. באותה שנה הסנאטוריות ברברה מיקולסקי וקרול מוזלי בראון לבשו מכנסיים במליאה בניגוד לתקנון, ובעקבותיהן גם עוזרות פרלמנטריות וחברות סגל בלשכות הסנאטורים, עד שכלל זה תוקן מאוחר יותר על ידי קצינת משמר בסנאט מרתה פופ על מנת לאפשר לנשים ללבוש מכנסיים במליאה כל עוד הן לובשות במקביל ז'קט.

הפעם הראשונה שבה שירתו שתי סנאטוריות מאותה מדינה במקביל החלה הייתה ב-1993: דיאן פיינסטיין וברברה בוקסר, שתיהן דמוקרטיות מקליפורניה, נבחרו בבחירות 1992 ושירתו זו לצד זו עד 2017, כאשר תמה כהונתה של בוקסר והחליפה אותה אישה אחרת, קמלה האריס. ביוני 1993 נבחרה לסנאט קיי ביילי האצ'יסון, ונהייתה לסנאטורית הרפובליקנית השנייה בסנאט לצד ננסי קאסבאום מקנזס. היבחרן של פיינסטיין, בוקסר, והאצ'יסון גרמו לדעיכה משמעותית בתפיסה הרווחת כי הסנאט הוא "מועדון לגברים בלבד". מאז 1992, יש לפחות אישה חדשה אחת שנבחרת לסנאט אחת לשנתיים, למעט 2004 (ליסה מרקאוסקי נבחרה לראשונה ב-2004, אך מונתה למושב כבר ב-2002).

אולימפיה סנואו ממיין הגיעה לסנאט ב-1995, לאחר ששירתה קודם לכן בבית הנבחרים של ארצות הברית ובשני בתי בית המחוקקים של מיין. היא הייתה הראשונה לעשות זאת, ואחריה עשו זאת גם דבי סטייבנו, קירסטן סינמה וסינתיה לומיס. בשנת 2000 סטייבנו ומריה קנטוול היו לנשים הראשונים שניצחו גבר מכהן בבחירות (ספנסר אברהם וסלייד גורטון, בהתאמה). ב-2001 נבחרה לסנאט הגברת הראשונה של ארצות הברית הילרי קלינטון, ורשמה שיא כראשונה מבין הגברות הראשונות להיבחר למשרה ציבורית. היא התפטרה בינואר 2009 כדי להתמנות למזכירת המדינה של ארצות הברית, והחליפה אותה אישה אחרת – קירסטן ג'יליברנד, שנבחרה מאוחר יותר שלוש פעמים נוספות ואף התמודדה בבחירות המקדימות לנשיאות ארצות הברית במפלגה הדמוקרטית ב-2020. 

בשנת 2008, קיי הייגן נעשתה לאישה הראשונה שהביסה סנאטורית מכהנת – אליזבת דול. עם פתיחת הקונגרס ה-112 של ארצות הברית בינואר 2011, הצטרפה ג'ין שאהין, דמוקרטית מניו המפשייר, לעמיתתה הרפובליקנית הטרייה קלי איוט, ובכך נרשמה הפעם הראשונה בהיסטוריה בה יוצגה מדינה בידי שתי סנאטוריות ממפלגות שונות.

ב-2012 נבחרו חמש סנאטוריות חדשות – אז שיא חדש בארצות הברית, ששבר את השיא של ארבע הסנאטוריות החדשות ב-1992. חמש הנשים החדשות היו הדמוקרטיות תמי בולדווין מוויסקונסין, היידי הייטקאמפ מדקוטה הצפונית, מייזי הירונו מהוואי, אליזבת וורן ממסצ'וסטס, והרפובליקנית דב פישר מנברסקה. הירונו הייתה האישה האסייתית-אמריקאית הראשונה והבודהיסטית הראשונה בסנאט, ובולדווין הייתה הלסבית הראשונה.

בבחירות 2014 נבחרה ג'וני ארנסט לסנאט מטעם איווה – החיילת המשוחררת הראשונה בסנאט. בבחירות 2016 נבחרה קתרין קורטז מסטו כסנאטורית הראשונה ממוצא לטיני, בעוד שתמי דקוורת' נהייתה לסנאטורית הראשונה שהנה קטועת רגליים. במהלך עונת הבחירות המקדימות ב-2016, לאחר שקליפורניה אימצה שיטת בחירות מקדימות לא-מפלגתיות, הפכו התובעת הכללית של קליפורניה קמלה האריס וחברת בית הנבחרים לורטה סאנצ'ס לנשים הראשונות מאותה מפלגה שהתקדמו לבחירות כלליות לסנאט. בנובמבר 2016 נהפכה האריס לאישה הראשונה שניצחה אישה מאותה מפלגה בבחירות כלליות לסנאט.

בשנת 2016 נהפכה הילרי קלינטון לאישה הראשונה המועמדת לנשיאות מטעם מפלגה גדולה לאחר שכיהנה כסנאטורית. אף על פי שגרפה את רוב קולות הבוחרים, היא הפסידה את הנשיאות לדונלד טראמפ, שגרף את רוב קולות חבר האלקטורים.

ב-2017 נהפכו הסנאטוריות ג'ין שאהין ומגי האסן מניו המפשייר לסנאטוריות הראשונות שנבחרו הן לתפקידן בסנאט והן למושלות מדינתן. בבחירות 2024 נבחרה הסנאטורית לשעבר קלי איוט למושלת ניו המפשייר, והפכה לאישה השלישית ולרפובליקנית הראשונה שכיהנה בשני תפקידים אלה.

ב-2018 ניצחה קירסטן סינמה את מרתה מקסאלי והפכה לסנאטורית הראשונה מאריזונה ולסנאטורית הביסקסואלית הראשונה בארצות הברית. שבועיים לאחר מכן, הכריז מושל אריזונה דאג דוסי כי ימנה את מקסאלי למלא את מקומו של ג'ון קייל בסנאט. סינמה ומקסאלי היו צמד הסנאטוריות היחיד בסנאט שהתמודדו זו מול זו בבחירות כלליות. מקסאלי סיימה את כהונתה בסנאט בשלהי 2020 לאחר שהפסידה בבחירות מיוחדות למארק קלי. ב-2018 נבחרה גם ג'קי רוזן לייצג את נבדה, שהייתה לאישה הראשונה שנבחרה לסנאט לאחר תקופת כהונה אחת בבית הנבחרים. היא הצטרפה לעמיתתה קתרין קורטז מסטו.

בנובמבר 2022 דיאן פיינסטיין הפכה לסנאטורית בעלת תקופת הכהונה הארוכה בהיסטוריה, לאחר 30 שנות כהונה. היא תכננה לפרוש בתום כהונתה ב-3 בינואר 2025, אך נפטרה ב-29 בספטמבר 2023 לאחר מצב בריאותי שהלך והחמיר. לאחר מכן שברה פטי מארי שיא זה, ואף התמנתה לנשיאה הזמנית של הסנאט – התפקיד הבכיר שניתן לחבר הוותיק ביותר במפלגת הרוב, ושנמצא שלישי בסדר הירושה של נשיא ארצות הברית.

בבחירות 2024 חלה אבן דרך נוספת בהיסטוריה של הנשים בסנאט האמריקאי. ליסה בלאנט רוצ'סטר מדלאוור ואנג'לה אולסוברוקס נהפכו לנשים האפרו-אמריקאיות הראשונות שנבחרו לסנאט מאז קמלה האריס ב-2016. לפניהן נבחרו לסנאט רק האריס וקרול מוזלי בראון ב-1992. סנאטורית אפרו-אמריקאית נוספת שכיהנה בסנאט היא לפונזה באטלר, שמונתה למלא את מקומה של דיאן פיינסטיין המנוחה עד להיבחרו של אדם שיף. בלאנט רוצ'סטר היא גם האישה הראשונה המייצגת את דלאוור בסנאט. בבחירות אלה נבחרה גם אליסה סלוטקין להחליף את דבי סטייבנו הפורשת. בראשית 2025, בעקבות מינויו של מרקו רוביו למזכיר המדינה של ארצות הברית, מונתה אשלי מודי למלא את מקומו בסנאט.

 סנאטוריות 
+הסנאטוריתמדינהתקופת כהונהנכנסה לסנאט באמצעותסיבת העזיבהמפלגההתחלהסיום100px|מרכזרבקה לאטימר פלטון21 בנובמבר 192222 בנובמבר 1922מינויהמינוי תם100px|מרכזהאטי קראווי9 בדצמבר 19333 בינואר 1945מינויאיבדה את מועמדות מפלגתה100px|מרכזרוז מקונל לונג31 בינואר 19363 בינואר 1937מינויהמינוי תם100px|מרכזדיקסי ביב גרייבס20 באוגוסט 193710 בינואר 1938מינויהמינוי תם100px|מרכזגלדיס פייל9 בנובמבר 19383 בינואר 1939בחירות מיוחדותפרשה100px|מרכזורה בושפילד6 באוקטובר 194826 בדצמבר 1948מינויהמינוי תם100px|מרכזמרגרט צ'ייס סמית3 בינואר 19493 בינואר 1973בחירותהפסידה בבחירות 100px|מרכזאווה בורינג16 באוקטובר 19547 בנובמבר 1954מינויהמינוי תם100px|מרכזהייזל אייבל8 בנובמבר 195431 בדצמבר 1954מינויפרשה והתפטרה מוקדם יותר100px|מרכזמורין ניוברגר9 בנובמבר 19603 בינואר 1967בחירות מיוחדותפרשה100px|מרכזאיליין אדוארדס1 באוגוסט 197213 בנובמבר 1972מינויהמינוי תם100px|מרכזמיוריאל האמפרי 25 בינואר 19787 בנובמבר 1978מינויהמינוי תם100px|מרכזמריון אלן8 ביוני 19787 בנובמבר 1978מינויאיבדה את מועמדות מפלגתה100px|מרכזננסי קאסבאום23 בדצמבר 19783 בינואר 1997בחירותפרשה100px|מרכזפאולה הוקינס1 בינואר 19813 בינואר 1987בחירותהפסידה בבחירות100px|מרכזברברה מיקולסקי3 בינואר 19873 בינואר 2017בחירותפרשה100px|מרכזג'וסלין בורדיק16 בספטמבר 199214 בדצמבר 1992מינויהמינוי תם100px|מרכזדיאן פיינסטיין10 בנובמבר 199229 בספטמבר 2023בחירות מיוחדות 	נפטרה100px|מרכזברברה בוקסר3 בינואר 19933 בינואר 2017בחירותפרשה100px|מרכזקרול מוזלי בראון3 בינואר 19933 בינואר 1999בחירותהפסידה בבחירות100px|מרכזפטי מארי3 בינואר 1993מכהנתבחירותמכהנת100px|מרכזקיי ביילי האצ'יסון14 ביוני 19933 בינואר 2013בחירות מיוחדותפרשה100px|מרכזאולימפיה סנואו3 בינואר 19953 בינואר 2013בחירותפרשה100px|מרכזשילה פראהם11 ביוני 19966 בנובמבר 1996מינויהמינוי תם100px|מרכזסוזן קולינס3 בינואר 1997מכהנתבחירותמכהנת100px|מרכזמרי לנדרו3 בינואר 19993 בינואר 2017בחירותהפסידה בבחירות100px|מרכזבלאנש לינקולן3 בינואר 19993 בינואר 2011בחירותהפסידה בבחירות100px|מרכזמריה קנטוול3 בינואר 2001מכהנתבחירותמכהנת100px|מרכזג'ין קרנהאן3 בינואר 200125 בנובמבר 2002מינויהפסידה בבחירות לשאר מילוי תקופת הכהונה100px|מרכזהילרי קלינטון3 בינואר 20013 בינואר 2009בחירותהתפטרה לשם מינויה למזכירת המדינה של ארצות הברית100px|מרכזדבי סטייבנו3 בינואר 20013 בינואר 2025בחירותפרשה 100px|מרכזליסה מרקאוסקי20 בדצמבר 2002מכהנתמינוימכהנת100px|מרכזאליזבת דול3 בינואר 20033 בינואר 2009בחירותהפסידה בבחירות100px|מרכזאיימי קלובשר3 בינואר 2007מכהנתבחירותמכהנת100px|מרכזקלייר מקסקיל3 בינואר 20073 בינואר 2019בחירותהפסידה בבחירות100px|מרכזג'ין שאהין3 בינואר 2009מכהנתבחירותמכהנת100px|מרכזקיי הייגן3 בינואר 20093 בינואר 2015בחירותהפסידה בבחירות100px|מרכזקירסטן ג'יליברנד3 בינואר 2009מכהנתמינוימכהנת100px|מרכזקלי איוט3 בינואר 20113 בינואר 2017בחירותהפסידה בבחירות100px|מרכזתמי בולדווין3 בינואר 2013מכהנתבחירותמכהנת100px|מרכזדב פישר3 בינואר 2013מכהנתבחירותמכהנת100px|מרכזהיידי הייטקאמפ3 בינואר 20133 בינואר 2019בחירותהפסידה בבחירות100px|מרכזמייזי הירונו3 בינואר 2013מכהנתבחירותמכהנת100px|מרכזאליזבת וורן3 בינואר 2013מכהנתבחירותמכהנת100px|מרכזג'וני ארנסט3 בינואר 2015מכהנתבחירותמכהנת100px|מרכזשלי מור קפיטו3 בינואר 2015מכהנתבחירותמכהנת100px|מרכזקתרין קורטז מסטו3 בינואר 2017מכהנתבחירותמכהנת100px|מרכזתמי דקוורת'3 בינואר 2017מכהנתבחירותמכהנת100pxקמלה האריס3 בינואר 201718 בינואר 2021בחירותהתפטרה עם כניסתה לתפקיד סגנית נשיא ארצות הברית100pxמגי האסן3 בינואר 2017מכהנתבחירותמכהנת100pxטינה סמית'3 בינואר 2018מכהנתמינוימכהנת100pxסינדי הייד-סמית9 באפריל 2018מכהנתמינוימכהנת100pxמרשה בלקברן3 בינואר 2019מכהנתבחירותמכהנת100pxקירסטן סינמה3 בינואר 20193 בינואר 2025בחירותפרשה100pxמרתה מקסאלי3 בינואר 20192 בדצמבר 2020מינויהפסידה בבחירות100pxג'קי רוזן3 בינואר 2019מכהנתבחירותמכהנת100pxקלי לפלר6 בינואר 202020 בינואר 2021מינויהפסידה בבחירות100pxסינתיה לומיס3 בינואר 2021מכהנתבחירותמכהנת100pxקייטי בריט3 בינואר 2023מכהנתבחירותמכהנת100pxלפונזה באטלר1 באוקטובר 20238 בדצמבר 2024מינויהתפטרה לאחר שנבחר מחליף קבוע100px|מרכזאנג'לה אולסוברוקס3 בינואר 2025מכהנתבחירותמכהנת100px|מרכזליסה בלאנט רוצ'סטר3 בינואר 2025מכהנתבחירותמכהנת100px|מרכזאליסה סלוטקין3 בינואר 2025מכהנתבחירותמכהנת100px|מרכזאשלי מודי21 בינואר 2025מכהנתמינוימכהנת

 ראו גם 
 נשים בקבינט של ארצות הברית
 חברי הסנאט של ארצות הברית

 קישורים חיצוניים 
 נשים בסנאט של ארצות הברית, באתר הסנאט של ארצות הברית 

 הערות שוליים 

*
קטגוריה:נשים בארצות הברית
קטגוריה:נשים בפוליטיקה
קטגוריה:רשימות אישים